**Κόνιτσα 22/02/2019**

**ΔΕΛΤΙΟ ΤΥΠΟΥ**

Στα πλαίσια των εκδηλώσεων για την 106η Επέτειο Απελευθέρωσης της Κόνιτσας από τον οθωμανικό ζυγό, ο Δήμος Κόνιτσας και το Μουσείο Αλή Πασά και Επαναστατικής περιόδου των Ελλήνων (Συλλογή Φώτη Ραπακούση) συνδιοργανώνουν από τις 24.02.2019 έως και 3.03.2019 στη ΛΑΦ Κόνιτσας έκθεση με τίτλο «Η Ήπειρος του ασημιού».

Η ασημουργική τέχνη, που στους νεότερους χρόνους κορυφώθηκε στα μέσα του 18ου αιώνα, αποτέλεσε μία από τις χαρακτηριστικότερες χειροτεχνίες του Ηπειρωτικού χώρου. Τα εργαστήρια των Ιωαννίνων και των Καλλαρυτών ήσαν από τα πλέον γνωστά, καθώς ανέδειξαν σπουδαίους τεχνίτες του ασημιού, τα έργα των οποίων κοσμούν σήμερα εκκλησιαστικά μνημεία και μουσεία και ιδιωτικές και δημόσιες συλλογές στην Ελλάδα και στο εξωτερικό.